**PÁLYÁZATI FELHÍVÁS**

**Budapest Főváros VII. kerület Erzsébetváros Önkormányzata** (1073 Budapest, Erzsébet krt.6.) – továbbiakban: **Kiíró** – megbízásából és képviseletében eljárva az **EVIN Erzsébetvárosi Ingatlangazdálkodási Nonprofit Zrt.** a Képviselő-testület és/vagy Pénzügyi és Kerületfejlesztési Bizottság……………számú határozata alapján

**NYILVÁNOS PÁLYÁZATOT HIRDET**

a **Budapest, VII. kerület Klauzál tér 12. szám alatti 34305/0/A/1 hrsz.-on nyilvántartott**

**246 m2 alapterületű udvari pince és utcai földszinti nem lakás céljára szolgáló üres helyiség**

**határozatlan időtartamú vagy határozott idejű (legfeljebb 5 év, amely feltételhez kötötten maximum 15 évre meghosszabbítható),**

**bérbeadás útján történő hasznosítására a pályázó által javasolt, de a kiíró által elfogadott tevékenység céljára.**

**Kiíró ezúton tájékoztatja a pályázót az alábbiakról:**

1. Budapest Főváros VII. kerület Erzsébetváros Önkormányzata Képviselő-testületének 12/2012.(III.26.) számú önkormányzati rendeletének 61. § (3) bekezdése értelmében a határozott időtartamú bérleti szerződés időtartama legfeljebb öt év, azonban amennyiben a helyiség leendő bérlője a szerződésben kötelezettséget vállal a forgalmi értékhez viszonyított jelentős, legalább az egy éves bérleti díj összegét meghaladó mértékű beruházásra, úgy a bérleti jogviszony időtartama legfeljebb 15 év lehet.
2. A részletes pályázati kiírást, eljárást és a bérbeadással kapcsolatos információkat tartalmazó **Részletes tájékoztatót** A részletes pályázati kiírást, eljárást és a bérbeadással kapcsolatos információkat tartalmazó **Részletes tájékoztatót** az EVIN Erzsébetvárosi Ingatlangazdálkodási Nonprofit Zrt. titkárságán (1071 Budapest, Damjanich u. 12.) lehet beszerezni. Az eljárásra vonatkozó részletes tájékoztató megvásárolható az EVIN Erzsébetvárosi Ingatlangazdálkodási Nonprofit Zrt. titkárságán, a fenti címen **2018. ………... napjától 2018. ………….. napjáig ügyfélfogadási időben (hétfőn 12:30-17:30; szerdán 08:00-12:00 és 12:30-16:00)** 50.000,- Ft + ÁFA költségtérítés helyben történő megfizetése ellenében. **A Részletes tájékoztatót a megjelölt költségtérítés ellenében megvásárló pályázók a dokumentáció megvásárlásával tudomásul veszik, hogy – az ajánlatkérő pályázati felhívása visszavonása kivételével – a pályázaton történő részvételtől függetlenül, a részletes tájékoztató visszaszolgáltatása esetén sem kerül a költségtérítés (a dokumentáció ellenértéke) visszafizetésre. A Részletes tájékoztató megvásárlása nem feltétele a megtekintésnek. A Részletes tájékoztató másra át nem ruházható, a megvásárlását igazoló bizonylatot, vagy annak hiteles másolatát az ajánlat benyújtásakor a pályázónak csatolnia kell.**

**1. A BÉRLEMÉNY megtekintHETŐ:**

kizárólag 2018. ………….–én ………-tól ……..-ig;

2018. ………….–én ………..-tól ……..-ig.

**2. A pályázatok benyújtásának határideje:**

**2018. ………… ……... napja ……………. óra**

Az ajánlatokat az EVIN Erzsébetvárosi Ingatlangazdálkodási Nonprofit Zrt. Vezérigazgatói titkárságának munkatársánál **ügyfélfogadási időben (hétfőn 12:30-17:30; szerdán 08:00-12:00 és 12:30-16:00)** magyar nyelven kell benyújtani, ragasztószalaggal vagy más, a felnyitást akadályozó eszközzel lezárt borítékban 1 eredeti és 1 másolati példányban kell benyújtani. Az ajánlati lap mellékleteinek valamennyi írott oldalát folyamatos sorszámozással kell ellátni, valamint a pályázó vagy a képviseletére jogosult törvényes képviselője, illetve az általa meghatalmazott személy kézjegyével kell ellátni. Az aláírási jogosultság igazolása aláírási címpéldánnyal vagy ügyvéd által ellenjegyzett aláírási mintával és közjegyző által hitelesített vagy ügyvéd által ellenjegyzett okiratba foglalt meghatalmazással történhet. *Az ajánlatokat személyesen vagy meghatalmazott útján kell benyújtani.*

Az ajánlat eredeti példányán az „EREDETI” megjelölést fel kell tüntetni. Kétség esetén az „eredeti” példány tartalma az irányadó. *Amennyiben a pályázó az eredeti példány megjelölését elmulasztja, az irányadó példány a Kiíró által tetszőlegesen választott példány lesz.* Az ajánlattevő az 1 eredeti és 1 másolati példányt tartalmazó zárt borítékon kizárólag a bérlemény címét és a „bérbevételi pályázat” címet tüntetheti fel. A zárt borítéknak (csomagolásnak) az ajánlatok felbontásakor sértetlennek kell lennie. Az ajánlatban nem lehet áthúzás, betoldás vagy átírás. Az ajánlat független (üres) dokumentum oldalakat nem tartalmazhat.

A Kiíró lezáratlan vagy sérült borítékot nem vesz át, és minden, az ajánlattételi határidőn túl benyújtott ajánlatot érvénytelennek nyilvánít.

Az ajánlattételi határidő*t* az EVIN Erzsébetvárosi Ingatlangazdálkodási Nonprofit Zrt egy alkalommal, legfeljebb 15 nappal meghosszabbíthatja.

**3. A pályázat részTvEVŐJE LEHET:**

### természetes személyek (magyar vagy külföldi állampolgár), továbbá a nemzeti vagyonról szóló 2011. évi CXCVI. törvény 3. § (1) bekezdés 1. pontja szerinti átlátható szervezet.

* 1. aki a pályázati határidő lejártáig a jelen pályázati és részvételi feltételeket teljesíti, valamint a jelen pályázati dokumentációt megvásárolta;
  2. aki a jelen pályázati felhívás közzétételét megelőző 3 évben a kiíró önkormányzat által közzétett versenyeztetési vagy pályázati eljárások során nem sértette meg a versenyeztetési eljárás tisztaságát.

3.4. A Kiíró tájékoztatásul közli, hogy az ajánlatok elbírálása során az azonos tartalmú pályázatok esetén a kiíró Önkormányzat közigazgatási területén székhellyel rendelkező és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény hatálya alá tartozó civil szervezeteket részesíti előnyben.

**4. PÁLYÁZATI BIZTOSÍTÉK: 1 799 539,- Ft**

**4.1 Összege: a 144/2015.(III.25.) számú Képviselő-testületi határozat 9) pontjában meghatározott, Csökkentő-növelő tényezők nélküli bruttó bérleti díj 3 HAVI összegével megegyező, amely a nyertes ajánlattevő részére az óvadék összegébe beszámításra, a többi pályázónak a pályázat elbírálását követő 30 munkanapon belül visszafizetésre kerül.**

A pályázó az ajánlati kötöttsége ideje alatti (azaz az ajánlattételi határidő lejártát követő 60 napon belüli) visszalépése vagy ajánlatának visszavonása esetén, a pályázó által teljesített pályázati biztosíték nem kerül számára visszafizetésre, annak teljes összegét a kiíró bánatpénz jogcímén jogosult megtartani.

**4.2 A pályázati biztosíték összegét az önkormányzat OTP NYRT.-NÉL VEZETETT 11784009-15507008-06530000 SZÁMÚ LETÉTI számlájára kell megfizetni. A pályázati biztosíték összegének legkésőbb a pályázat benyújtására a 2. pontban meghatározott határidőig meg kell érkeznie az Önkormányzat fenti számlaszámára. amennyiben az összeg a számlára ezen időpontig nem érkezik meg, úgy a benyújtott ajánlat érvénytelen.**

**4.3 A minimális havi bérleti díj összege a 144/2015. (III.25.) számú Képviselő- Testületi HATÁROZAT SZERINTi ÖVEZETI BESOROLÁS ALAPJÁN (FIGYELEMBE VÉVE A CSÖKKENTŐ/NÖVELŐ TÉNYEZŐKET):**

**67 m2 udvari pince részre 576,- fT/M2/HÓ+áfa**

**179 m2 utcai földszint részre 1920,- fT/M2/HÓ+áfa**

**5. A pályázati ajánlatnak (Ajánlati lapnak) tartalmaznia kell:**

5.1 a pályázó legfontosabb adatait: nevét (nyilvántartásba vett nevét), lakcímét (székhelyét).

5.2 a pályázó által **megajánlott 1 m2-re vetített nettó havi bérleti díj + ÁFA összegét, amely nem lehet alacsonyabb a jelen pályázati felhívás 4.3. pontjában meghatározott bontás szerinti (utcai földszinti, udvari földszinti, pinceszinti, galéria) minimális havi nettó bérleti díj + ÁFA 1 m2 –re vetített összegénél.**

5.3. pályázó által a helyiségben folytatni kívánt tevékenységet, funkciót.

* 1. A pályázónak ajánlatában külön is nyilatkoznia kell arról, hogy tudomásul veszi az alábbiakat:

a) a nyertes pályázó a helyiséget megtekintett állapotban veszi bérbe, a helyiségben a megjelölt tevékenység folytatásához szükséges feltételeket saját költségén kell biztosítania, megtérítési igény nélkül;

b) a bérleti szerződés megkötése nem mentesít a tevékenységhez szükséges hatósági engedélyek és – amennyiben jogszabály előírja - a társasház hozzájáruló nyilatkozatának a beszerzése alól;

c) a hatósági eljárásokban az Önkormányzat, mint tulajdonos vagy megbízottja hozzájárulásának beszerzése nem mellőzhető, ha építési vagy átalakítási munka végzésére van szükség;

d) a szükséges hatósági engedélyek és – amennyiben jogszabály előírja – a társasház hozzájáruló nyilatkozata hiányában, a helyiségben a tervezett tevékenység nem kezdhető meg;

e) ha az Önkormányzat, mint tulajdonos hozzájárulását vagy a hatóság a szükséges engedélyeket nem adja meg, illetve a társasház jogszerűen megtiltja a helyiségben végezni kívánt tevékenységet, vagy nem járul hozzá a bérlő által kezdeményezett rendeltetésmód változáshoz, az Önkormányzattal szemben igény nem támasztható;

f) a hatósági engedélyeket és a harmadik személyek hozzájárulását a bérlőnek kell beszereznie;

g) a bérlőnek saját költségén közjegyzői okiratban kötelezettséget kell vállalnia a bérleti szerződésben foglaltak betartására, azok nem teljesítésekor a bérbeadó felmondása esetére a helyiség kiürítésére és tartozásmentes visszaadására;

h) vállalja, hogy a bérleti szerződés megkötéséig a nyertes pályázó által teljesített pályázati biztosíték összegét a nyertes pályázó által megajánlott bérleti díj alapján számított 3 havi bruttó bérleti díjnak megfelelő összegre kiegészíti óvadékként.

1. a pályázó tudomásul veszi, hogy a kötelezően vállalt ajánlati kötöttségének időtartama az ajánlattételi határidő lejárta napját, azaz 2018. …………….. napját követő 60 (hatvan) naptári nap;

j) az ajánlattevő az ajánlati kötöttség ideje alatt ajánlatát csak akkor módosíthatja, ha az ajánlatkérő - határidő kitűzésével - módosításra hívja fel;

k) amennyiben a pályázó az ajánlati kötöttsége ideje alatt a pályázatát visszavonja, úgy az általa befizetett pályázati biztosítékot elveszíti;

l) a bérbeadó jogosult a bérleti díjat minden évben a KSH által közzétett inflációs rátának megfelelően növelni.

5.5. Az ajánlatkérő (Kiíró) ajánlati kötöttsége az ajánlatok elbírálásával és a nyertes pályázó személyéről való döntés meghozatalakor kezdődik.

**6. A pályázati felhívás visszavonása**

6.1. Az ajánlatkérő a pályázati felhívást az ajánlatok benyújtására megjelölt időpontig (azaz az ajánlattételi határidő lejártáig) visszavonhatja, döntését köteles a pályázati felhívás közzétételére vonatkozó szabályok szerint meghirdetni, illetve erről az ajánlattevőket haladéktalanul írásban értesíteni.

6.2. A pályázati eljárásnak az ajánlatkérő általi visszavonása esetén - ha a pályázati dokumentáció rendelkezésre bocsátása ellenérték fejében történt - az ajánlatkérő a dokumentumok visszaszolgáltatása ellenében az ajánlattevőnek az ellenértéket a visszavonásról szóló döntést követő 5 munkanapon belül visszafizeti.

6.3. Az ajánlattevő az ajánlattételi határidő lejártáig módosíthatja vagy visszavonhatja pályázati ajánlatát. Az ajánlattételi határidő lejártát követően a benyújtott ajánlatok nem módosíthatók, kivéve, ha az ajánlatkérő - határidő kitűzésével - módosításra hívja fel a pályázó(ka)t.

**7. A pályázat benyújtásakor csatolandó, azzal, hogy a kötelezően csatolandó mellékleteket magyar nyelven kell benyújtani:**

7.1. Egyéni vállalkozók esetében a 2010. jan. 1. után indult egyéni vállalkozások esetében a Közigazgatási és Elektronikus Közszolgáltatások Központi Hivatala által kiállított hatósági bizonyítvány, korábbi egyéni vállalkozás esetében az illetékes okmányiroda hatósági bizonyítványa (a pályázatok benyújtására nyitva álló határidő kezdetét megelőzően legfeljebb 30 napnál nem régebbi időpontban kiállított okirattal).

7.2. Jogi személy pályázó esetén:

a) 30 napnál nem régebbi hiteles cégkivonat vagy a pályázóra vonatkozó szabályok szerinti nyilvántartást végző hatóság által kiállított nyilvántartásba vételt igazoló okirat hiteles példánya,

b) eredeti vagy közjegyző által hitelesített másolatban aláírási címpéldány vagy ügyvéd által ellenjegyzett, a Cégtörvény 9. §-nak megfelelő eredeti aláírás-minta, amennyiben ezen okiratokkal a pályázónak a vonatkozó jogszabályok alapján kötelezően rendelkeznie kell; és amennyiben az ajánlatot nem a pályázó aláírásra jogosult képviselője írja alá, úgy közjegyzői okiratba, vagy ügyvéd által ellenjegyzett teljes bizonyító erejű magánokiratba foglalt meghatalmazás,

c) a csődeljárásról és felszámolási eljárásról szóló 1991. évi XLIX. törvény szerinti gazdálkodó szervezet pályázó esetén a vezető tisztségviselőjétől származó azon nyilatkozat, amely szerint a pályázó nem áll végelszámolás alatt, nincs ellene indított csőd-, illetve felszámolási eljárás folyamatban.

7.3 Valamennyi pályázónak be kell nyújtania az alábbi okiratokat, nyilatkozatokat:

a) igazolás, hogy a pályázónak nincs 12 hónapnál régebben lejárt adó, illeték, vám, társadalombiztosítási járulék, valamint elkülönített állami pénzalappal szemben fennálló tartozása (NAV „együttes” nemleges adóigazolás); amennyiben a pályázó szerepel a Nemzeti Adó- és Vámhivatal által vezetett „köztartozásmentes adózó” adatbázisban, elegendő az erre vonatkozó nyilatkozatát csatolnia,

b) nyilatkozat, hogy a kiíró önkormányzattal szemben nincs fennálló adótartozása, mely nyilatkozatot a Budapest VII. kerület Erzsébetváros Önkormányzata Pénzügyi Irodájának Adócsoportjában lehet beszerezni,

c) nyilatkozat arról, hogy nincs a kiíró önkormányzat tulajdonában lévő ingatlan bérleti jogviszonyával kapcsolatos tartozása (bérleti díj, közüzemi díjak stb.)

d) a mellékletben szereplő nyilatkozat elfogadása,

e) a pályázati biztosíték megfizetését hitelt érdemlően igazoló dokumentum.

7.4. Valamennyi pályázónak meg kell jelölnie azonnali elérhetőségét (mobil telefonszám, e-mail cím).

7.5. A 7.1., illetve a 7.2. és 7.3. szerinti iratokat a pályázónak a 2./pont szerinti lezárt borítékkal egyidejűleg, de attól elkülönítve, nem lezártan kell beadnia. Az átvételről dátum szerinti igazolás kerül kiállításra.

**8. A pályázatok bontása:**

8.1. A pályázatok bontására

**2018……………………………. napján …………….. órakor**

az EVIN Erzsébetvárosi Ingatlangazdálkodási Nonprofit Zrt. tárgyalójában

1071 Budapest, VII. ker. Damjanich u. 12. I. emeleten kerül sor**,** amelyre a Kiíró a pályázókat ezennel meghívja.

8.2. A pályázók a bontás időpontjáról külön értesítést nem kapnak.

8.3. Az ajánlatok felbontásán az ajánlattevők, illetve meghatalmazottjaik jelen lehetnek.

8.4. A pályázatok felbontásakor jegyzőkönyvet kell vezetni, amelyben rögzíteni kell a pályázó nevét és a bérbe venni kívánt helyiség címét.

Az ajánlat felbontásakor ismertetésre kerül a pályázó neve, székhelye/lakhelye, és az általa bérbe venni kívánt helyiség címe. Megállapításra kerül, hogy a pályázó minden szükséges dokumentumot rendelkezésre bocsátott-e. Kiíró az ajánlatok felbontásakor rendelkezhet arról, hogy amennyiben a pályázó nem csatolt be valamely szükséges okiratot, úgy 3 munkanapon belül azt pótolja. Amennyiben a pályázati biztosíték határidőben nem került megfizetésre, vagy/és az ajánlati lapon az 5.2. pontban meghatározottak szerint ajánlott bérleti díj nem került feltüntetésre, úgy annak hiánypótlására nincs lehetőség, és az ajánlat érvénytelennek minősül.

**8.5.** **A kiíró a pályázati ajánlatok felbontásakor, illetve azt követően megállapítja, hogy mely ajánlatok érvénytelenek.**

**Érvénytelen az ajánlat, ha:**

8.5.1. olyan ajánlattevő nyújtotta be, aki nem jogosult részt venni a pályázaton

8.5.2. a pályázatot a pályázati felhívásban meghatározott, illetve szabályszerűen meghosszabbított ajánlattételi határidő lejárta után nyújtották be,

8.5.3. az ajánlattevő a pályázati dokumentációban foglalt feltételeknek – figyelemmel a 8.4. pontra – az esetleges hiánypótlási felhívás ellenére sem tett eleget

8.5.4. az ajánlattevő a pályázati biztosítékot határidőben nem fizette meg.

**9. A pályázati eljárás érvénytelensége és eredménytelensége:**

9.1. Érvénytelen a pályázati eljárás, ha

* a pályázat értékelésekor és elbírálásakor az összeférhetetlenségi szabályokat megsértették, vagy akkor is, ha valamelyik pályázó, vagy az érdekkörében álló más személy az eljárás tisztaságát, illetve a többi ajánlattevő érdekeit súlyosan sértő cselekményt követ el, vagy a pályázat titkosságát megsértette.

Összeférhetetlenségi szabályok:

A pályázati eljárás során összeférhetetlenséget kell megállapítani, ha a pályázatok elbírálásában olyan természetes személy, szervezet, illetőleg képviselőjük vesz részt, aki maga is ajánlattevő,  vagy

- annak közeli hozzátartozója (Ptk. 8:1. § (1) bek.),

- annak munkaviszony alapján felettese, vagy alkalmazottja,

- annak más szerződéses jogviszony keretében foglalkoztatója, vagy foglalkoztatottja,

- ha bármely oknál fogva nem várható el tőle az ügy elfogulatlan megítélése

9.2. Eredménytelen a pályázati eljárás, ha

9.2.1. Nem érkezett pályázati ajánlat, vagy az értékelhetetlen

9.2.2. Kizárólag érvénytelen pályázatok érkeztek

9.2.3. Egyik ajánlattevő sem tett a pályázati dokumentációban foglaltaknak eleget

9.2.4. A Kiíró az eljárás érvénytelenségéről vagy eredménytelenségéről döntött

**9.3. Kiíró fenntartja azt a jogot, hogy a pályázati eljárást érvényes ajánlatok esetén is külön indokolás nélkül eredménytelennek nyilvánítsa, illetve több azonos tartalmú ajánlat esetén az ajánlattevők között versenytárgyalást tartson.**

**A Kiíró a versenytárgyalás tényéről, helyéről és idejéről, valamint a szükséges körülményekről az azonos tartalmú ajánlatot tevő pályázókat köteles írásban (a pályázó által megadott e-mail címre küldéssel) kellő időben értesítenie.**

**10. A pályázati ajánlatok elbírálása, eredményhirdetés:**

10.1. A pályázat eredményéről a Kiíró Pénzügyi és Kerületfejlesztési Bizottsága a bontást követő 30 napon belül dönt.

10.2. A pályázatok elbírálása során a Kiíró Pénzügyi és Kerületfejlesztési Bizottsága a megajánlott bérleti díj, bérleti időtartam, a meghatározott funkció és a megjelölt referenciák együttes értékelése alapján dönt.

Több azonos vagy közel azonos ajánlatok esetén a Pénzügyi és Kerületfejlesztési Bizottság dönthet úgy, hogy a beérkezett érvényes ajánlatok ellenére a pályázatot eredménytelennek nyilvánítja és egyúttal a beérkezett azonos vagy közel azonos ajánlatot tevő pályázók meghívásával árverés vagy ismételt ajánlattétel útján kívánja a helyiséget bérbe adni.

10.3. A pályázat eredményéről az EVIN Erzsébetvárosi Ingatlangazdálkodási Nonprofit Zrt. a Kiíró Pénzügyi és Kerületfejlesztési Bizottsága döntését követő 10 napon belül az ajánlattevőket írásban vagy e-mail útján, illetve az általuk adott telefonszámon értesíti.

**11. A szerződéskötés:**

11.1. A Kiíró a nyertes ajánlatot benyújtó pályázóval a pályázati feltételeknek megfelelő bérleti szerződést a pályázó az 5.4. i) alpontjában meghatározott ajánlati kötöttsége időtartama alatt köti meg, azzal, hogy a szerződés aláírását követően a bérlőnek az 5.4. g) pontban meghatározott közjegyzői okiratot is alá kell írnia.

11.2. A Kiíró a nyertes pályázó visszalépése esetén jogosult a pályázat soron következő helyezettjével szerződést kötni, ez esetben az eredeti második helyezett lép a nyertes helyére.

**12. A helyiség átadása:**

A helyiség átadás-átvételére a bérleti szerződés mindkét fél általi aláírását és a közjegyzői okirat kiállítását követő 8 napon belül, előre egyeztetett időpontban kerül sor.

**13. Egyéb:**

13.1. A kiírásban nem szabályozott kérdésekben, a megkötésre kerülő bérleti szerződéssel kapcsolatos esetleges vitás kérdésekben a Budapest Főváros VII. Kerület Erzsébetváros Önkormányzata tulajdonában álló lakások és nem lakás céljára szolgáló helyiségek bérbeadásáról szóló 12/2012.(III. 26.) számú Erzsébetváros Önkormányzata rendelete, valamint a vonatkozó jogszabályok hatályos rendelkezései az irányadók.

13.2. A pályázatra vonatkozó további kérdésekkel kapcsolatban az EVIN Erzsébetvárosi Ingatlangazdálkodási Nonprofit Zrt.-nél Kövecses Bálint ügyfélfogadási időben személyesen, vagy azon kívül telefonon a 352-8655/102-es mellékű telefonszámon nyújtanak felvilágosítást.

Budapest, 2018..………

a kiíró képviseletében és megbízásából eljáró

EVIN Erzsébetvárosi Ingatlangazdálkodási Nonprofit Zrt.